Magyar felirat: Brigi (brigichan@hotmail.com)
A szelek festője ~ Különleges epizód - 2. rész ~
2008. szeptember. A csatorna egy új stílusú, történelmi sorozat sugárzását fogja megkezdeni.
Lehet, hogy régen volt már, de egykor én is tanultam festészetet, és ez a regény egyike volt a kedvenceimnek.
~ a rendező: Jang Taeyoo ~
Úgy éreztem, hogy ebből a regényből nagyszerű sorozatot lehetne készíteni.
Nagyon szerettem volna én megfilmesíteni.
Most végre bemutathatjuk a „Szelek festője” című sikerkönyv tévésorozat változatát.
A történet fontos mondanivalóval rendelkezik, és gyönyörű festményeket mutatunk be benne a közönségnek.
Már az új évezredben élünk. Szeretném őket a mi korunkban újra életre kelteni.
~ az eredeti regény írója: Lee Jeongmyeong ~
A színész Park Shinyang tökéletesen érzékelteti Kim Hongdo festő lelkesedését és igazságérzetét.
Társául szegődik Csoszun kimagasló tehetségű festője, és egyben „az ország kisöccse”, akit Moon Geunyoung alakít.
A stáb tagjai közt kiváló színészeket és színésznőket találhatunk,
ezért a közönség alig várta a sorozatot.
Ezennel bemutatjuk Csoszun két legkiválóbb festőjének az életét. Mindegyik jelenet szokatlanul fényűző körítést kapott.
Ebben a 60 percben most megdolgoztatjuk a nézők szépérzékét.
A sorozat minden egyes, gyönyörű pillanata olyan, akár egy festmény, és történelmi értéket is képvisel,
valamint bemutatjuk önöknek a szereplők megindító történetét is.
Köszöntjük mindazokat, akik most ezt a különleges epizódot nézik.
~ Számítógépes grafika ~
A Csoszun-dinasztia idején járunk, ahol a méltán híres Kim Hongdo és Shin Yunbok festők történetét láthatják majd,
egy kellemes és vidám történelmi sorozat, a „Szelek festője” során, mely a regényíró képzeletének szüleménye.
El sem tudjuk képzelni, milyen környezetben élhetett ez a két festő.
Mindegyik festmény a lehető legjobb minőségben jelenik meg e történelmi sorozatban.
Kedves nézőink! Most bemutatjuk önöknek a sorozat legjobb jeleneteit!
Következzenek színfalak mögötti felvételek erről a 3 jelenetről, és azok titkairól!
Ebben a jelenetben Kim Hongdo a Myohyang-hegyen épp egy tigrist rajzol,
mikor váratlanul azt a királyi parancsot kapja, hogy térjen vissza a fővárosba.
Sok ilyen jelenetet forgattam már, mindössze szeretném még egyszer megpróbálni.
Ez volt a legjobb, amit képesek voltunk kihozni belőle.
Most, hogy így visszagondolok rá, ez volt eddig a legkörülményesebb jelenet.
Az erdő mélyén Kim Hongdo váratlanul egy tigrisbe botlik, és hirtelenjében úgy dönt, lerajzolja.
Ó! Most mi legyen? Kim Hongdo óvatlanul eldobta a szenet, ahogy a tigris kergetni kezdte őt.
Nem veszélyes, ha a tigris és a színész egy helyszínen forgat? Mi a titok e jelenet mögött?
A stáb egy része ellátogatott egy állatkertbe, hogy a jelenet egy részét ott vegyék fel.
A tigrist egy rúdra erősített húsdarabbal vették rá a futásra.
A tigrist egyedül vették fel,
majd aztán összevágták azt Park Shinyang felvételeivel.
Ez Park Shinyang jelenetéből való. Épp hallgatja az instrukciókat.
A rendező úr, Jung Taewoo magyaráz éppen.
Ez az a jelenet, ahol a tigris fogja üldözni Kim Hongdót.
Békés ugyan az ábrázata...
Fog a tigris üvölteni?
Itt kell majd összekucorodnod, aztán gyorsan elszaladnod!
Park Shinyang és a rendező a felvétel előtt úgy viccelődnek egymással, akár a közeli, jó barátok.
Kim Hongdo hátrál, megilletődve a tigris pillantásától.
Ezt el kell hajítanom?
Tudná valaki olvasni a tigris sorait, kérem?
Park Shinyang arra kéri a stábot, hogy üvöltsenek a tigris helyett.
Vajon hajlandóak lesznek rá?
Tudnátok egy kicsit hangosabban morogni?
Felvétel!
~ üvöltés ~
A stáb segítségének köszönhetően sikeres volt a felvétel.
Így néz ki a végeredmény.
Először felvettük a rohanó tigrist, aztán az üldözött Park Shinyangot.
Végül fogtuk a két, különböző felvételt,
és számítógépes trükkök segítségével egybeolvasztottuk.
Kim Hongdót tényleg üldözi egy tigris.
Nem is igazán Park Shinyang, hanem inkább a rendező úr számára jelent ez kellemes emlékeket.
Ezzel a jelenettel vagyunk eddig a legelégedettebbek.
Sok mindent reméltünk tőle.
Nem mentünk Amerikáig, ahol idomított tigrisekkel lehetett volna felvenni a jelenetet.
Ebben a szegényes környezetben kellett forgatnunk,
és csak így tudtuk megoldani, hogy összeolvasztottuk a kettőt.
Nagyon jól sikerült a végeredmény. Elégedett vagyok vele.
Most azt a jelenetet látjuk, ahol Shin Yunbok teljesen össze van törve,
amiért a fivérét elvitték a Festékellátóba.
Kim Hongdo nem akarja hagyni, hogy Yunbok átadja magát az elkeseredésnek,
ezért egy igencsak durva megoldáshoz folyamodik: vízbe hajítja őt, hogy észhez térítse.
Shin Yunbok azonban elmerült a vízben, Kim Hongdo pedig kezdett aggódni érte.
Kim Hongdót is egy vízesés pereméig űzte a tigris. Hogy megmeneküljön, ő is vízbe vetette magát.
A nézők hasonló témájú jeleneteket választottak a „Szelek festője” legjobb pillanatainak.
Miféle titkok rejtőzhettek a két vízbeesős jelenet mögött?
Ez a Chungcheongbuk-tartománybeli Suok-vízesés.
Moon Geunyoung a vízben van, az operatőr társaságában. Park Shinyang pedig a vízparton áll.
Moon Geunyoung beleesik a vízbe, majd elmerül. Súlyokkal ellátott övet visel, hogy jobban elsüllyedjen a vízben.
Moon Geunyoung első jelenete, amikor vízbe hajítják, és kapálózva próbál kimászni.
Annak érdekében, hogy még valóságosabbnak látszódjon, a hideg víz ellenére tovább kapálózik.
Moon Geunyoung számára a vízben lenni felfrissítő érzés lehet.
Minden erejével igyekszik bemutatni, mennyire gyűlöli most a férfit, aki valójában a mentora.
Ez a színésznő arcának közeli felvétele.
Ma Moon Geunyoung az egész napot a vízben fogja tölteni, mindössze néhány percnyi jelenet kedvéért.
Kora reggeltől egészen addig forgattunk, míg el nem értük a kívánt eredményt.
Moon Geunyoung híresen szorgalmas színésznő.
Mégis képtelen elrejteni, mennyire fázik, akárhányszor is kerül a vízbe.
De amint a rendező elkiáltja magát, hogy „Felkészülni!”, újra a jelenetre koncentrál, és nagy igyekezettel forgat.
Igazán elbűvölő teremtés, és kiváló színésznő.
Úgy tűnik, a rendező úr elégedett a felvétellel. Vajon erre már azt fogja mondani, hogy maradhat?
Jól van, most már kijöhetsz a vízből!
7 felvétel után végre sikerült a jelenet.
A nehéz jelenet után Moon Geunyoung kijöhet a vízből.
A stáb hatalmas kendőkkel próbálja felmelegíteni őt,
de szemébe, orrába, szájába, mindenhova víz került.
Elég ránéznünk, és máris látjuk, hogy nagyon fázik.
Ugyanakkor ez a vízbeli jelenet számára csak egy a sok közül.
Ez a búvárközpont. Most kezdődik a tényleges felvétel.
Először búvárruhát visel, és részt vesz néhány biztonsági oktatáson.
Figyelmesen hallgatja az oktatót, és a palackból veszi a levegőt.
Lépésről lépésre tanulja meg, hogyan vegye a levegőt, és fújja majd ki a száján.
Ugyanígy kell majd a vízben is lélegezned! Gyere! Merülj le! Le! Rendben! Most engedd el magad!
Oké!
Végül kezdődik a felvétel. Ügyesen megtanulta, hogyan lélegezzen a víz alatt a palackkal.
A víz alatti jelenetnél látható, hogyan alkalmaztunk számítógépes grafikát.
Sokszor felvettük újra, néhányszor nem volt megfelelő a végeredmény.
Sok hiányzik még?
Nem tudom. Sokszor elrontottam?
Igen, mert kapálóztál.
Rendben, akkor kevesebbet kapálózok. Más, ami nem volt megfelelő?
Ennyi elég is volt. Jól van! Jó lett!
És mi a helyzet Park Shinyang víz alatti jeleneteivel? Azt hogyan sikerült felvenni?
Amikor Park Shinyang jelenetét vettük fel, a szikla szélén állt, ami veszélyes volt.
Ennek ellenére a színész és a stáb nagy lelkesedéssel dolgozott.
Felkészülni! 1, 2, 3!
Várjunk...! Csak várj egy kicsit!
Shinyang, kérlek, futáskor majd másképp tartsd a rajzfüzetet! Erre majd figyelj, ha szemből veszünk!
Először vegyük az üldözéses jelenetet!
Felvétel!
- És ennyi! - Vegyük fel még egyszer! Oké?
Kérem, vegyük fel még egyszer!
Kérlek, legközelebb csak fuss előre!
Jobb volna, ha elesek és elcsúszok itt?
Áh, nem, az nem szükséges!
Mindenki a helyére! Kamera felkészül!
Felvétel!
A cipőm! Elhagytam a cipőmet! Nem láttátok, hol esett le?
Nem láttuk. Arra...! Ott lesz valamerre.
Kérlek, csobbanj bele!
Ki viselte ezt korábban?
Moon Geunyoung és Park Shinyang mindent beleadott ebbe a jelenetbe. Büszkék vagyunk rájuk!
Számítógépes grafikát használtunk, hogy kihangsúlyozzuk és bemutassuk a festmények mögötti jelentést.
Ő itt Park Shinyang, akit az egyik legkiválóbb színészként tartanak számon.
Most megismerhetik, milyen is ő valójában.
Néha romantikus hősszerelmes, néha pedig gengszter.
Park Shinyang minden egyes alkalommal kimagasló teljesítményt nyújt.
Ezúttal a stílusteremtő, csoszuni festő, „Danwon” Kim Hongdo bőrébe bújik.
Az érzelmes, szenvedélyes színész, Park Shinyang.
Ahogy a sorozat bemutatja e dinasztia két híres festőjének életét, megcsillannak az ő színészi képességei is.
Természetes a lelkesedése. Érezni rajta a tenni akarást.
A képességei harmóniát teremtenek. Úgy érzem, egy igazán jó színész már csak ilyen.
Ennek a sorozatnak az a mottója, hogy azt ember hozza ki magából a legjobbat.
Nagyon lelkes, és néha szörnyen szenved.
Amikor Kim Hongdo a Myohyang-hegyen a tigrist rajzolja, váratlanul visszahívják a fővárosba.
A forgatókönyv szerint haladunk, hogy gyorsabban készíthessük az epizódokat.
Mindenbe bele akar kóstolni, amit csak a forgatáson csinálunk.
Ha belegondolok, ez volt a legnehezebb jelenet.
A bemutatóhoz közel jártunk már, különösen a vízeséses jelenetnél,
amikor Kim Hongdo találkozik a méltóságteljes tigrissel a sziklánál.
Tényleg olyan volt, mintha szembejött volna velünk egy veszedelmes tigris.
Az igazat megvallva Park Shinyang bambuszszandálja szét volt menve, és mindössze egy szál tartotta.
Aztán hirtelen eltűnt a képből, megcsúszott és elesett.
Nagyon veszélyes volt.
Akkor mindenki megijedt. Nagyon ráijesztett a stábra.
Mivel azonban most is tökéletes alakításra vágyott, Park Shinyang a meredek szirt felé futott.
Mindenki megrémült tőle.
Kim Hongdo hajlandó lett volna maga vállalni a kéztöréses büntetést,
csak hogy megóvja tehetséges tanítványát, Shin Yunbokot. Ezt el is mondta neki.
Amint Park Shinyang Kim Hongdóvá változik, magába szippantja őt Danwon karaktere.
Dano-napi ünnepség. Kim Hongdo kénytelen volt női ruhákat lopni, hogy megnézhesse, mi történt a tanítványával.
Olyan könnyednek tűnik, mintha már csinált volna ilyet. Persze nem rossz értelemben véve...
Ő maga is hangosan nevet. Ám hamarosan átalakul Kim Hongdóvá, és megkomolyodva ruhát lop.
A következő jelenet. Park Shinyang női ruhákba bújt?
Vajon hogy néz majd ki egy férfi, aki női ruhákat öltött?
Úgy tűnik, egyáltalán nem illik rá. Ő vajon hogyan éli ezt meg?
Úgy érzem, hogy ő olyan színésznő, aki határtalan igyekezettel dolgozik.
Még mindig rettentő fiatal, de nagyon figyelmes.
Vannak helyzetek, amikhez még érnie kell, de egy nap sokra viheti még. Minden nap érezzük, hogy fejlődik.
Park Shinyang mellett Moon Geunyoung kapta a főszerepet a „Szelek festője” című sorozatban,
aki nem más, mint „az ország kishúga”, aki a szemünk előtt nőtt fel.
Milyen nehézségek rejlenek abban, ha nőként egy férfi szerepét kell eljátszani?
Milyen kimagasló, színészi képességre van szükség ahhoz, hogy életre keltsen egy ilyen figurát?
Minden a színésznő képességeitől függött, hogyan jelenik majd meg ez a jelenet, ahol kővel szétveri a saját kezét.
Ezért aznap nem volt vele senki, aki segíthette volna őt. Senkivel nem volt dialógusa, minden rá volt bízva.
A jelenettel kapcsolatban minden előzetes elképzelésemet túlszárnyalta.
A bátyját miatta küldték el az Akadémiáról a lenézett és hitványnak tartott Királyi Festékellátóba.
Ő pedig ezért saját magát hibáztatta.
Egy fiatal színésznőnek nehézséget okozhatna, hogy egyedül színre vigyen egy ilyen jelenetet.
Moon Geunyoung kiválóan teljesített, a színésztársai is dicsérték az alakítását.
A stábnak újra és újra fel kellett építenie a kőhalmokat. Nekik is jár az elismerés.
Tényleg nagyon szereti ezt mondogatni.
Ezt... felvehetnénk újra?
Újra?
Igen.
Egy jelentnél sem lankad a figyelme. A lelkesedése az, ami sugárzik minden jelenetéből.
Ez egy remegős jelenet?
Ugye?
Csak vet rá egy pillantást, és halad is tovább. Tudja, hogy ezzel túl messzire ment.
Shin Yunbok most verte szét a kezét, és eldöntötte, hogy nem fest többé.
Ebben a jelenetben a mestere, Kim Hongdo fogja őt, és behajítja a vízbe.
Mondanunk sem kell, nem törődött a jéghideg vízzel. Bátran elmerült benne.
Szeretnénk tudni, miből fakad nála ez a bátorság.
Ebben a jelenetben mutatkozik meg Moon Geunyoung igazán példaértékű igyekezete.
A tökéletes jelenet kedvéért képes volt megtanulni a merülés alapjait.
Olyan ruhát visel, melyet mélyvízi búvárkodásnál használnak, és bátran elmerül a forgatás kedvéért.
Tündéri lelkesedése megcsillan ebben a jelenetben. Igazi profival van dolgunk, nem igaz?
Nem volt könnyű ez a jelenet.
Számos ember hozzájárult az igyekezetével, akárcsak Moon Geunyoung.
Ez az a vonzerő, amivel a sorozat bír.
A „Dano-napi fesztivál” című kép kedvéért egy olyan helyszínt kellett találnunk,
mely hasonlít a képre, hogy megfesthessük a hintázós jelenetet. Hintát is kellett építenünk.
A „Dano-napi fesztivál” című képhez Shin Yunbok nőnek öltözik fel, és hintázik.
Olyasvalaki számára, aki mindig is férfi ruhákat hordott, nem könnyű egy olyan helyzet,
ahol nőként kell viselkednie. Vajon ez izgatottá tette őt?
Sosem láthattunk még ennyire lelkes leányt. A tüneményes ifjú hölgy, Moon Geunyoung.
E jelenet forgatása sem telt nehézségek nélkül.
A szikla szélén, a patak felett kellett megépíteni a hintát, ami hordozott magában veszélyeket.
Szükség volt segítőkre is, akik húzták a hintát a másik irányba.
A felvétel önmagában is elég veszélyes volt.
A jelenet kedvéért Moon Geunyoung külön oktatást kapott, és maga is gyakorolta a hintázást.
Azzal, hogy ketten voltak, a veszély csak fokozódott, ezért biztonsági kábeleken tartottuk őket.
A hintára és a színésznők derekára biztonsági heveder volt erősítve.
Ha mindkét kézzel elengedték volna a hintát, a biztonsági kábelek akkor is tartották volna őket.
De Moon Geunyoung váratlanul azt javasolta,
hogy egyáltalán ne használjunk kábeleket, hogy természetesnek hasson a jelenet,
ráadásul a kábeleket utólag számítógépes grafika segítségével kellett volna eltávolítanunk.
A kábelek hajlamosak felfelé húzni a ruhákat. Azt mondta, kényelmetlenül érezte volna magát tőlük.
Ezért csak úgy felmászott a hintára, és elkezdett hintázni. Igazán lenyűgözött.
Bármilyen kihívás elé kerül is, mindig a legtöbbet hozza ki magából.
Ilyen egy színésznő lelkesedése. Amikor menekülnie kell ellenségei elől, a lovaglás újabb kihívás elé állítja.
Ez volt az a ló, amit tegnap úgy megdicsértem. Emlékszel, hogy tegnap rajtad lovagoltam?
Kicsit szorosabban kellene tartanod! Húzd meg itt kicsit, és arrafelé fog fordulni, pont, ahogy most úgy tartod!
Úgy tűnik, már tud lovagolni is. Ezek szerint egészen gyorsan tanul.
És majd kiáltsd azt, hogy „Félre”!
Ez jó lett! Ennyi!
Először lovagoltam, ezért tartottam tőle egy kicsit.
Féltem, mielőtt felültem volna rá, de utána egyáltalán nem volt rossz.
A ló... hogy is mondjam... nagyon rendes volt. Nagyon engedelmesen viselkedett.
Amikor azonban a tényleges forgatás zajlott, Moon Geunyoung egy szerkezetre erősítve lovagolt,
ami egy teherautó platóján volt felállítva.
Ez nagyon kimerítő. Shin Yunbok karakterének kedvéért ez a kiváló színésznő minden akadállyal szembenéz.
Ez az igazi Moon Geunyoung.
Ez egy közös jelenet Park Shinyanggal. Moon Geunyoung alakítása egyre érettebb és szembetűnőbb.
Ők ketten több alkalommal is emelték a színészi teljesítmény színvonalát.
Nem gondoltam volna, hogy illik majd rájuk a női hanbok.
Sose hittem volna, hogy ennyire természetesnek hat majd.
1, 2... felvétel!
Amikor együtt látjuk őket, megtapasztalhatjuk, milyen feszült és jelentőségteljes alakítások várnak még ránk.
Ez az energia képezi a „Szelek festője” című sorozat magját.
Hogy szemtanúi lehetünk ezeknek a kiváló alakításoknak.
Ez nem csak a főszereplők érdeme.
A változatos mellékszereplők és a gördülékenyen dolgozó stáb is azon munkálkodik, hogy sikerre vigye a sorozatot.
A közönség pozitív visszajelzései és biztató szavai jelentették számunkra a legnagyobb morális ösztönzést.
A csapat szorgalmasan dolgozik.
A stáb és a színészek rám néznek, és szívüket-lelküket beleadják a munkába. Ez a legnagyobb ösztönző erő számomra.
~ A sorozat célja ~
Ez a Csoszun-dinasztia kora, ahol Kim Hongdo és Shin Yunbok megteremtették a zsánerkép stílusát. Ez az ő történetük.
Az író és a sorozat stábja együtt kelti életre a „Szelek festője” című regény történetét.
A történet még külföldön is felkeltette a nézők figyelmét.
Az internet népe is lelkesen várta a sorozatot.
A színészek és színésznők jó kritikákat kaptak.
A fórumok nemrég Moon Geunyoung és Shin Yunbok népszerűségétől voltak hangosak.
Elbűvölő alakítása népszerűséget hozott neki. A nézők azonban másért is kedvelik a történetet.
E kosztümös sorozatnak a csoszuni festészete a témája.
A közönség első alkalommal nyerhet ebbe betekintést, ezért ez felébresztette a kíváncsiságukat.
A kiváló színészeket és színésznőket is méltatták. Ezek együttesen remek sorozatot kell, hogy eredményezzenek.
Minden egyes epizód sugárzása után a nézők internetes bejegyzésekben fejezték ki rajongásukat.
A történelmi sorozat fő mozgatórugójaként a gyönyörű operatőri munkát emelték ki.
Itt számos, pozitív hozzászólás olvasható, és lassan a „Da-nyang”-párosként emlegették őket.
~ „daseot nyang” - „5 nyang” ~
Na de kik is ők?
Egy kis webes kereséssel rátalálhatunk a „Da-nyang”-páros szerelmi történetére.
A „Da-nyang”-kifejezés Shin Yunbokra és Jeonghyangra vonatkozik.
Ez onnan ered, hogy Shin Yunbok 5 érmével könyörgött Jeonghyangnak, hogy játsszon neki a kajagümön.
Ez a sorozat dialógusai alapján született, legújabb szállóige.
A „Da-nyang”-páros szerelmi története mindenképpen szomorú és megható.
De akármilyen szomorú legyen is, a forgatás során egészen más oldaláról ismerjük meg Shin Yunbokot.
Igen.
Most egy próbát tartunk. Próba! Mindenki a helyére!
Holnap ez a kéz megszűnik létezni...
Csak gondolj rá úgy, mintha tényleg megtörténne!
Próbálkozzunk még? Ez egyre rosszabb, ahogy csináljuk.
Gyerünk még egyszer!
Bárhol legyen is, a tüneményes Shin Yunbok egy kis tánccal melegít be.
A sorozat során azonban az ember szíve belefacsarodik a Shin Yunbokot érő sorscsapásokba.
Manapság sokan szerelmespárként tekintenek rájuk.
A nézők az interneten azonban most azt remélik, hogy Kim Hongdo és Shin Yunbok közt alakul ki valami.
~ a forgatókönyvíró: Lee Eunyoung ~
Jelen pillanatban Shin Yunbok férfiként tekint magára, Jeonghyang pedig szintén ennek látja őt.
Nem szükséges ezt leszbikus kapcsolatként értelmezni.
A nemi szerepek azonban háttérbe szorulnak mindkettejük elhivatottsága mögött,
amivel művészetük felé fordulnak.
Az egyikük tökélyre fejlesztette zenei képességeit, a másik a zsánerkép úttörőjévé válik.
Mindkettejük számára fontosabb a művészetük.
Amikor nem kapnak érte elismerést, előjön ennek jelentősége. A közönség ezt el fogja majd fogadni.
Annak a személynek kellene a legfontosabbnak lennie, aki elsőként ismeri el a tehetségünket és személyiségünket.
Először is itt ez a páros: Shin Yunbok és Jeonghyang.
Összeillenek, de akad némi gyanakvás köztük.
Nézzük meg, hogyan alakult ki kettejük kapcsolata!
Danwon vigyázni szeretne Shin Yunbokra. Szeretné megóvni a tehetségét.
Ezt kellene hinnünk. De mások úgy vélik, hogy mindez már átlépte a tanár-diák kapcsolat jellegét.
Vannak, akik szerint finom románc fog szövődni közöttük.
Éles a kontraszt közöttük. A kapcsolatuk szokatlan kíváncsiságot ébreszt.
Ha szeretnék tudni, mi lesz a végén, akkor csak annyit tehetnek, hogy nézik tovább a sorozatot.
Ennek az az oka,
hogy Shin Yunbok nőként és férfiként is egyaránt őszinte a Jeonghyanghoz és Kim Hongdóhoz fűződő kapcsolatában.
Melyik kapcsolat őszinte? Úgy érzem, mindkettő. De a szerelem a maga módján mindig önző, nem igaz?
Mindenki magáénak szeretné tudni a szerelmét. Ezért egyszerre nem teljesedhet ki mindkét kapcsolatban.
Döntéseket kell majd meghoznia. Jelen pillanatban a sorozatban ez még kibontakozóban van.
Mielőtt ide eljutnánk, Shin Yunbok nem lesz hajlandó elengedni egyiküket sem. Ennek így kellene lennie.
A közönség emellett azt sem szeretné azt látni, hogy a színészek és színésznők megsérülnek a forgatás során.
Moon Geunyoung egy balesetben megsérült, ezért reméljük, hogy hamar felépül, és vissza tud térni a forgatáshoz.
Az elkövetkezendő percekben az eredeti regény írójával,
Lee Jeongmyeonggal fogunk beszélgetni a történet televíziós adaptációjáról.
A sorozatban Kim Hongdo és Shin Yunbok az eddigiektől teljesen eltérő megközelítésben kerül a közönség elé.
Kim Hongdo következetesen vakmerő és gátlástalan, nagyon különc és humoros karakter.
Shin Yunbok pedig egy férfi... Egy nő, aki férfinak tetteti magát, ami eltér az eddig megszokottaktól.
Úgy éreztem, hogy remek színészekre esett a választásunk.
A regényben nem jelent meg előttem a figura ábrázata.
Úgy érzem, a sorozat szereplői kiválóan életre keltik a karaktereket.
Itt Shin Yunbokot láthatjuk a kéztöréses büntetés előtti éjszakán.
Jeonghyang kajagümön játszik neki. Shin Yunbok őt rajzolja ebben a jelenetben.
Az egyikük kiválóan játszik a kajagümön, a másikuk csodás festő. E jelenetben a tehetségeik összecsapnak.
De ebben a jelenetben tetőtől talpig meg is merítkezik a lelkük a művészetekben. Ez mély nyomot hagyott bennem.
Amint Shin Yunbok befejezte a festményt, minden véget ér.
A jelenetben hanyatt fekszik elégedettségében, és a szeme sarkából egy könnycsepp gördül alá.
Az olyan megható volt.
Jelen pillanatban még 5-6 rész került csak adásba, a cselekmény kibontakozóban van.
Kívánom, hogy ebben a formában folytatódjon ez a folyamat.
A rendező, a forgatókönyvíró, mindenki a lehető legalaposabb ábrázolásra törekszik.
Ez egy nagyon sikeres produkció. Úgy vélem, ez a kiváló alkotás minden elismerést megérdemel.
Olyanra sikerült a „Szelek festője”, mint amit a közönség remélt? A készítők szeretnék, ha élvezetes lenne.
Még 14 epizód van hátra. Remélem, senki sem fog megsérülni. Mindenki vigyázzon magára!
Azt is remélem, hogy a közönség továbbra is figyelemmel követ majd minket, és nagyon jól fog szórakozni.
Őszintén reméljük, hogy sikerül majd elnyernünk a nézők szeretetét ezzel a gyönyörű történettel.
~ előretekintés az elkövetkezendő részekre ~
~ Jo Sungmo - A szél dala (a sorozat egyik betétdala) ~
Magyar felirat: Brigi (brigichan@hotmail.com)
Angol felirat: Viki.com
http://yisanprojekt.hu/
Ez egy ingyenes fansub, rajongóktól rajongóknak. Kereskedelmi forgalomba NEM hozható!
This is a FREE fansub. NOT for SALE!!! Get it for FREE @ d-addicts.com